open-index/open-wikipedia-markdown huggingface dataset:
יוסף וינוגרדוב

**יוסף וינוגרדוב** (ברוסית: **Иосиф Виноградов**; נולד בין 1864 ל-1866 – ט"ז באלול ה'תרצ"ו, 3 בספטמבר 1936) היה זמר אופרה יהודי, בעל קול בריטון, וכן עסק לפרקים גם בחזנות. נמנה עם הדמויות הבולטות שחיברו בין עולם האופרה האירופית לבין התרבות המוזיקלית היהודית והתיאטרון היידי.

## ראשית חייו
וינוגרדוב נולד בווילנה, אז בתחום האימפריה הרוסית. אביו, שלמה וויינשטיין, היה ידוע בעיר בכינוי "שלמה קירזשנר" (פרוון), ושימש גם כבעל תפילה.

וינוגרדוב קיבל את ראשית הכשרתו המוזיקלית במסגרת בית הכנסת, שם נחשף לעולם החזנות ולשירת קודש. תחילה שימש כ להחזן פיינזילבר ואחר כך להחזן ישראל מיכלובסקי בהמשך למד בבית ספר למוזיקה בווילנה, ולאחר מכן המשיך את לימודיו בסמינר מוזיקלי, אותו סיים בשנת 1884.

## ראשית דרכו וקשייו
לאחר סיום לימודיו עבר לאודסה, שם השתלם והחל בפעילות מוזיקלית מקצועית. זמן קצר לאחר מכן שימש כמנצח מקהלתו של החזן הידוע פיצי אברס.

בהשפעת פנחס בוריסוב – חתנו של אברס ומשורר באופרה הרוסית – עבר למוסקבה והתקבל ללימודים בקונסרבטוריון המקומי.

לדבריו, הדרך להצלחה הייתה רצופה קשיים, ובתחילת דרכו אף חי בעוני מחפיר:

דברים אלו משקפים את הקשיים שעמדו בפני אמנים יהודים בהאימפריה הרוסית.

## קריירה אופראית
את פרסומו רכש לאחר שהחל להופיע על בימות האופרה ברוסיה, ואף שר בהתיאטראות הקיסריים במוסקבה ובסנקט פטרבורג. אחת מהופעותיו הראשונות הייתה בחורף 1887 כאשר החליף זמר חולה בתפקיד **פרנדו** באופרה *[[הטרובדור]]* מאת ג'וזפה ורדי.

בהמשך הופיע גם מחוץ לרוסיה, ובמיוחד בלונדון, שם שר על בימת קובנט גארדן.

## יחסו לזהות היהודית
בראיון עמו תיאר וינוגרדוב את השפעת הרדיפות והלחצים על אמנים יהודים בראשית המאה ה-20, ובמיוחד את תופעת ההתבוללות וההמרה לדת אחרת בקרב זמרים יהודים כדי להמשיך את הקריירה האמנותית:

לדבריו, חוויות אלו הותירו עליו רושם עמוק והובילו אותו לחיזוק זהותו היהודית.

## תיאטרון יידיש ואופרה יהודית
בשנת 1912 הוזמן ללונדון על ידי אגודה יהודית להשתתף בהקמת מסגרת של אופרה ביידיש. הוא קיבל את ההזמנה והחל להעלות אופרות ידועות בתרגום יידי, ובהן:
* הספר מסביליה
* ריגולטו
* "האפריקאית" מאת ג'אקומו מאיירבר
* "השד" מאת אנטון רובינשטיין

כמו כן השתתף באופרה "מלך אחז" מאת שמואל אלמן, המבוססת על הרומן אהבת ציון של אברהם מאפו.

וינוגרדוב ראה בפעילות זו שליחות תרבותית, ותיאר אותה כמהלך של חזרה לזהותו:

## פעילותו בארצות הברית
בשנת 1920 הגיע לארצות הברית לסיבוב הופעות. בתקופה זו הקליט תקליטים עבור חברת Victor Talking Machine Company, בהם שילב בין אופרה, שירים ביידיש וקטעי חזנות.

בין הקלטותיו הידועות:
* "אַ דין תורה מיט גאָט"
* "אַ חזנדל אויף שבת"
* "דער באַרבער פֿון סעוויליה"

בתקופה זו שימש גם לעיתים כחזן.

בשנים 1924 ו-1928 שב לבקר בפולין.

## סגנון והשפעה
וינוגרדוב נודע כבעל קול בריטון עשיר וגמיש, שאיפשר לו לנוע בין אופרה, מוזיקה יהודית עממית וחזנות. דמותו משקפת את המפגש בין תרבות אירופית כללית לבין התרבות היהודית במזרח אירופה ובתפוצות.

## אחרית ימיו
בשנותיו האחרונות היגר לארץ ישראל, ובשנת 1936 נפטר בתל אביב.

## קישורים חיצוניים
* ⁨⁨הארץ⁩, 7 ספטמבר 1936⁩
* ⁨⁨דבר⁩, 23 אוקטובר 1936⁩
* ראיון לעתון ⁨⁨פארווערטס⁩, 24 ספטמבר 1920⁩ 
* ⁨⁨פארווערטס⁩, 19 ספטמבר 1936⁩ 
* הקלטה של יוסף וינוגרדוב באתר ספריית הקונגרס

קטגוריה:וילנה: אישים
קטגוריה:זמרי אופרה יהודים
קטגוריה:חזנים
קטגוריה:זמרים יהודים
קטגוריה:ילידי 1860
קטגוריה:נפטרים ב-1936
מיקי טריאסט

**מיקי טריאסט** (נולדה ב-20 בינואר 1985) היא במאית, יוצרת ומוזיקאית ישראלית.

## ביוגרפיה
מיכל (מיקי) טריאסט נולדה ב-1985 ברמת השרון ולמדה בתיכון אלון.

בין השנים 2008-2012 הייתה חברה בלהקת האינדי TV Buddhas, שהופיעה מעל 1,000 פעמים ברחבי אירופה. לאחר מכן, השלימה לימודי תסריטאות בבית הספר סם שפיגל לקולנוע ולטלוויזיה.

בשנת 2019 יצרה והגישה יחד עם שותפה אהרון גבע את פינת התחקירים הסאטירית "מה נחקר" בתוכנית "מה נסגר?" בהגשת רועי בר-נתן בכאן 11, לצד סרטונים דיגיטליים ל-HOT ו-Mako.

בשנת 2020 ביימה לצד גבע את "ברכה", סרט קצר בכיכובן של אורנה בנאי ובת-אל מוסרי, שגם אחראית לכתיבת התסריט. "ברכה" זכה בפרס הסרט הקצר הטוב ביותר בטקס פרסי אופיר לשנת 2020, ובהמשך זכה בשורה של פרסים בפסטיבלים בארצות הברית ואירופה, בהם מדליית הסזאר של האקדמיה הצרפתית.

בשנת 2022 ביימו טריאסט וגבע את הדרמה הקומית "חאנשי" של HOT. בדצמבר 2022 פורסם כי "חאנשי" תהיה לסדרה הישראלית הראשונה שהשתתפה אי פעם בפסטיבל הסרטים סאנדנס. במרץ 2024 זכתה "חאנשי" למספר המועמדויות הרב ביותר בטקס פרסי האקדמיה לטלוויזיה לשנת 2023, לרבות מועמדות לפרס הבימוי.

בשנת 2026 ביימה עם גבע את הקומדיה "סושרד הצעיר" של כאן חינוכית, בכיכובם של אלי גורנשטיין, רותם אבוהב, גילת אנקורי ויגאל נאור.

כשחקנית, טריאסט הופיעה בסרטים "אביבה אהובתי" בבימויו של שמי זרחין, "החייל הנעלם" בבימויו של דני רוזנברג ובסדרה "ברלין בלוז" בבימויו של רם נהרי.

טריאסט צפויה לביים את הדרמה הקומית "קראתי לך אסתר" של HOT, שיצרה בת-אל מוסרי, בכיכובן של מוסרי ונועה קולר.

## קישורים חיצוניים
* 
* 
* 
* 

## הערות שוליים

קטגוריה:במאי טלוויזיה ישראלים
קטגוריה:זוכי פרס אופיר: במאים
קטגוריה:בוגרי בית הספר סם שפיגל לקולנוע ולטלוויזיה
קטגוריה:ישראלים שנולדו ב-1985
שנטל בלזברג

**שנטל בלזברג** (נולדה במאי 1966) היא מייסדת וחברת הוועד המנהל של עמותת משפחה אחת. כלת פרס ישראל למפעל חיים לשנת תשפ"ו (2026).

## ביוגרפיה
נולדה באנטוורפן, בכורה מבין שלושה אחים. אביה, נתן שלום (סולי) שפירא, היה יהלומן.

למדה בבית הספר "בנות יעקב" באנטוורפן. כשהייתה בת 17, הוריה התגרשו.

למדה תואר ראשון בחינוך בבלגיה. בגיל 19 באה לישראל ללמוד במכללת בית וגן. במהלך הלימודים התחתנה עם מרק בלזברג. את השידוך יזם הרב חיים קרייזווירט.

### משפחה אחת

בקיץ ה'תשס"א, בתה השנייה הייתה אמורה לחגוג בת מצווה במסיבה גדולה. ביום בו מלאו לבתה 12 שנים קרה הפיגוע במסעדת סבארו. בלזברג, בעלה ובתה החליטו לבטל את המסיבה, ואת הכסף שהושקע בהפקתה לתרום לנפגעי טרור. הם גייסו מקרובי המשפחה כמאה אלף דולר. כך הוקמה עמותת משפחה אחת.

בשנים 2006–2022 שימשה כמנכ"לית העמותה בהתנדבות.

על חלקה בהקמת העמותה, זכתה בפרס ישראל למפעל חיים - תרומה מיוחדת לחברה ולמדינה לשנת ה'תשפ"ו, לצידה של עירית אורן גונדרס.

### חיים אישיים
נשואה למרק בלזברג, להם 7 ילדים והם מתגוררים בירושלים.

## קישורים חיצוניים
* 
* 

## הערות שוליים

קטגוריה:מנכ"ליות ישראליות
קטגוריה:מנכ"לים ישראלים
קטגוריה:זוכות פרס ישראל על תרומה מיוחדת לחברה ולמדינה
קטגוריה:זוכי פרס ישראל על תרומה מיוחדת לחברה ולמדינה
קטגוריה:ירושלים: אישים
קטגוריה:עולים בשנות ה-1990
קטגוריה:ישראליות שנולדו ב-1966
עירית אורן גונדרס

**עירית אורן גונדרס** (נולדה ב-21 באוקטובר 1962 בפתח תקווה) היא יו"ר עמותת אור למשפחות. כלת פרס ישראל למפעל חיים לשנת תשפ"ו (2026).

## ביוגרפיה
נולדה וגדלה בפתח תקוה, כאחות הצעירה לחמישה אחים. למדה בבית הספר "עין גנים" ובתיכון בן-גוריון - בו היתה יו"ר מועצת התלמידים.

עבדה כמאמנת התעמלות מכשירים בהפועל פתח תקווה. למדה במסגת העתודה האקדמית במכון וינגייט שם השלימה הסמכה של מורה בכירה.

בשנת 1981 התגייסה לצה"ל, ושירתה כסמלת כושר קרבי, מדריכת קליעה ומדריכה בבית הספר לטיסה. זכתה בפרס הרמטכ"ל במסגרת אליפות צה"ל בירי אחרי מאמץ. בוגרת קורס קציני אימון גופני של חיל האוויר.

בין השנים 1982–2006 ביצעה תפקידי פיקוד ומשאבי אנוש ביחידות השונות. בתפקיד האחרון שימשה כקצינת המנהלה של נספחות צה"ל בסינגפור. פרשה מצה"ל בדרגת סגן-אלוף.

בין השנים 2006–2007 ניהלה את "Irit 4 good life" - חברה המתמחה בתכנון, ארגון וניהול אירועים ובעיצוב תדמית.

ב-2023 זכתה בפרס זוסמן-ג'וינט בקטגוריית קידום תפקוד פיזי, רגשי או מנטלי.

ב-2026 זכתה בפרס ישראל למפעל חיים - תרומה מיוחדת לחברה ולמדינה, לצידה של שנטל בלזברג.

### אור למשפחות

בשנת 2008 הקימה את עמותת אור למשפחות. העמותה החלה בטיפול בחמש משפחות של חיל ההנדסה, וכיום מטפלת בכ-3,200 משפחות.

העמותה זכתה באוגוסט 2013 באות הנשיא להתנדבות, ובדצמבר 2022 בפרס בגין.

### חיים אישיים
נשואה בשנית לתא"ל במילואים שלמה אורן. אם לארבעה.

## קישורים חיצוניים
* 
* 

## הערות שוליים

קטגוריה:מנכ"ליות ישראליות
קטגוריה:מנכ"לים ישראלים
קטגוריה:זוכות פרס ישראל על תרומה מיוחדת לחברה ולמדינה
קטגוריה:זוכי פרס ישראל על תרומה מיוחדת לחברה ולמדינה
קטגוריה:זוכי פרס זוסמן-ג'וינט
קטגוריה:בוגרי תיכון בן-גוריון (פתח תקווה)
קטגוריה:ישראליות שנולדו ב-1962
עגלה בדרך מושלגת באונפלר

**עגלה בדרך מושלגת באונפלר** (בצרפתית: **La Charrette, route sous la neige à Honfleur**) הוא ציור שמן על בד מאת קלוד מונה, המתאר אדם הנוסע בעגלה לאורך דרך מכוסה שלג בעיר אונפלר שבחבל נורמנדי בצפון צרפת. היצירה היא אחת מכ־140 סצנות שלג שצייר מונה, והיא נחשבת לציור השלג הראשון שהשלים. הציור מדגים את תפיסתו של מונה שלפיה ניתן לעורר את האווירה הרצויה באמצעות הסתמכות על יכולת הצופה לפרש סימנים חזותיים מתוך היחסים ביניהם בתוך התמונה.

## תיאור היצירה
הציור מציג אדם הנוסע בעגלה לאורך דרך מושלגת. הנוף מתואר באמצעים מצומצמים יחסית, תוך שימוש בסימנים חזותיים בסיסיים, והמשמעות נוצרת מתוך היחסים בין מרכיבי התמונה ולא מתוך פירוט נטורליסטי של פרטים. התיאור מדגיש מבנה כולל שבו הצופה מפרש את הסצנה מתוך הקשרים בין חלקי הקומפוזיציה.

## סגנון והקשר אמנותי
היצירה משקפת את השפעת האוקיו-אה, ובפרט את השפעתו של הירושיגה. השפעה זו ניכרת בשימוש בהפשטה כחלופה לפירוט ריאליסטי, וכן במבנה הקומפוזיציה הכולל נקודת מגוז אחת. מאפיינים אלה משקפים את האופן שבו מונה שילב עקרונות שלמד מן האמנות היפנית בתוך יצירתו. הציור משתייך לקבוצת ציורי השלג של מונה, ובהם הדרך מול חוות סן סימאון בחורף, העורבני, שלג בארז'נטיי והגלימה האדומה.

ציור נופים מושלגים אפשר למונה לבחון את השפעות האור ולחקור גוונים שונים של צבע. הוא השתמש במספר מצומצם של צבעים, בעיקר חומים וכחולים בגוונים שונים, כך שהשלג אינו מתואר כלבן אחיד אלא כבעל איכות זוהרת המשתנה בהתאם לזווית ההתבוננות. שימוש זה מדגיש את היחסים בין הצבעים ואת האופן שבו פני השטח של השלג משתנים חזותית.
## השפעות

קובץ:江戸名所 御茶之水-Ochanomizu MET DP123730.jpg|אוצ'אנומיזו, חודש 11, שנת השור, 1853
קובץ:Hiroshige_matin_clair_d'hiver_à_Kameyama.jpg|מזג אוויר בהיר לאחר שלג בקאניאמה, קאניאמה-ג'וקו בשנות ה-1830, כפי שתואר בידי אוטאגאווה הירושיגה בסדרת חמישים ושלוש התחנות של טוקאידו (1831–1834)


## קישורים חיצוניים

## הערות שוליים

קטגוריה:שלג באמנות
קטגוריה:קלוד מונה
קטגוריה:ציורי שמן
קטגוריה:סוסים באמנות
קטגוריה:ציורים מהמאה ה-19
קטגוריה:דפים עם תרגומים שלא נסקרו
קטגוריה:מוזיאון ד'אורסה: יצירות אמנות
מנואל ראגה

**מנואל ראגה** (בספרדית: **Manuel "Manolo" Raga Navarro**; נולד ב-14 במרץ 1944) הוא כדורסלן עבר מקסיקני ששיחק בעמדת הקלע.

ראגה שיחק לאורך רוב הקריירה שלו בליגה האיטלקית, והיה מהשחקנים הבולטים בה. עם נבחרת מקסיקו בכדורסל השתתף בשלוש אולימפיאדות.

בשנת 2016 נכלל בהיכל התהילה של פיב"א.

## ביוגרפיה
ראגה נולד בשנת 1944 בעיירה במדינת טמאוליפס, מקסיקו. בשנת 1963 החל לשחק בליגת הכדורסל המקומית. בשנת 1968 עבר לפלקנסטרו וארזה, עמה זכה שלוש פעמים באליפות הליגה האיטלקית, בגביע איטליה וביורוליג.

בשנת 1970 ראגה נבחר בדראפט של NBA, אך בסופו של דבר נותר באיטליה. בשנת 1974 עבר לשווייץ, שם זכה שלוש פעמים באליפות הליגה.

ראגה היה חבר בנבחרת מקסיקו בכדורסל והשתתף בשלוש אולימפיאדות בין השנים 1964 ל-1972. הישגו הבולט ביותר היה המקום החמישי באולימפיאדת מקסיקו סיטי 1968. בנוסף, השתתף באליפות העולם בכדורסל בשנים 1963, 1967 ו-1974, ובשנת 1967 זכה במדליית כסף עם הנבחרת בתחרות הכדורסל של המשחקים הפאן-אמריקאיים.

## קישורים חיצוניים

* נתונים מאתר היכל התהילה של פיב"א

קטגוריה:כדורסלנים מקסיקנים
קטגוריה:כדורסלנים באולימפיאדת מקסיקו סיטי (1968)
קטגוריה:כדורסלנים באולימפיאדת טוקיו (1964)
קטגוריה:כדורסלנים באולימפיאדת מונטריאול (1976)
קטגוריה:ילידי 1944
מרין קרמיץ

**מרין קרמיץ** (בצרפתית: **Marin Karmitz**; נולד ב-1938) הוא במאי, מפיק קולנוע, מפיץ ואיש עסקים צרפתי-יהודי, יליד רומניה. הוא המייסד של חברת הקולנוע mk2, אחת מחברות ההפקה וההפצה החשובות באירופה, הידועה בקידום קולנוע מסוג של תאוריית האוטר.

## ביוגרפיה
קרמיץ נולד בבוקרשט, רומניה, למשפחה יהודית אמידה. בשנת 1948, כשהיה בגיל 10, היגרה משפחתו לצרפת בעקבות עליית המשטר הקומוניסטי.

הוא למד קולנוע במכון הגבוה ללימודי קולנוע (IDHEC, כיום La Fémis) בפריז, ואחרי הלימודים החל לשמש כצלם קולנוע, וכעוזר במאי. בראשית דרכו המקצועית עבד כעוזר במאי לצד דמויות מפתח ב"הגל החדש הצרפתי", ובהן ז'אן-לוק גודאר ואנייס ורדה, וביים שלושה סרטים קצרים.

ב-1968 יצא הסרט הראשון שלו באורך מלא שבעה ימים במקום אחר (Sept Jours ailleurs). היה שותף פעיל בתנועות מחאה של השמאל במקביל למהומות הסטודנטים של 1968, ובסוף שנות ה-60 וראשית שנות ה-70, פעל קרמיץ כבמאי בעל נטייה פוליטית שמאלית רדיקלית. ב-1970 יצא לאקרנים סרטו "חברים" (Camarades). סרטו הבולט ביותר מתקופה זו הוא "מכה כנגד מכה" (Coup pour coup, 1972), המתאר שביתת פועלות במפעל טקסטיל. הסרט השתמש בפועלות אמיתיות כשחקניות והפך לסמל של קולנוע מיליטנטי. הקשיים שנתקל בהם בהפצת סרטו זה, בשל תכניו הפוליטיים, הובילו אותו להחלטה להקים תשתית עצמאית להפצה ולהקרנה, וב-1974 ייסד את חברת ההפקות "MK2" שנקראת על פי ראשי התיבות של שמו. החברה מתמחה ביצירה והפצה של קולנוע מסוג של תאוריית האוטר. החברה סייעה בין היתר גם בהפצה של סרטים איראנים בישראל כדוגמת צבע גן העדן.

לאורך עשורים הפיק קרמיץ והפיץ למעלה מ-100 סרטים של גדולי הבמאים בעולם, בהם קלוד שברול (רבים מסרטיו המאוחרים כמו "טקס דתי" ו"מאדאם בובארי"), קשישטוף קישלובסקי (טרילוגיית "שלושת הצבעים": כחול, לבן, אדום), עבאס קיארוסטמי וכן לוקיאן פינטיליה, האחים טביאני, גאס ואן סנט ומיכאל הנקה.

ב-2002 הפיק את סרטו של עמוס גיתאי קדמה.

ב-2005 העביר את ניהול החברה לבניו, נתנאל ואלישע קרמיץ.

## קישורים חיצוניים

## הערות שוליים

קטגוריה:מפיקי קולנוע צרפתים
קטגוריה:מהגרים מרומניה לצרפת
קטגוריה:צרפתים שנולדו ב-1938
אביב (קלוד מונה)

**אביב** או **הקוראת** הוא ציור משנת 1872 מאת הצייר האימפרסיוניסטי הצרפתי קלוד מונה. היצירה מתארת את אשתו הראשונה, קמיל דונסיו, יושבת וקוראת תחת חופת לילך. הציור נמצא כיום באוסף מוזיאון האמנות וולטרס.

## היסטוריה
בציור זה קלוד מונה משתמש באשתו הראשונה, קמיל דונסיו, כדוגמנית. קמיל וקלוד מונה נישאו בשנת 1870. קודם לכן הייתה פילגשו ושימשה דוגמנית לציוריו הפיגורטיביים בשנות השישים והשבעים של המאה התשע עשרה. נטען כי לקמיל היה כישרון יוצא דופן כדוגמנית, והיא שימשה גם את אוגוסט רנואר ואת אדואר מאנה.

בסוף שנת 1871 התיישבו מונה ומשפחתו בארז׳נטיי, כפר מצפון מערב לפריז. הכפר היה אתר נופש פופולרי עבור מחפשי בילוי עירוניים. עמיתיו של מונה הצטרפו אליו לעיתים קרובות, והכפר נקשר עם האימפרסיוניזם. באביב 1872 צייר מונה מספר ציורים בגינתו, ולעיתים קרובות תיאר בהם את קמיל ואת בת זוגו של אלפרד סיסלי, אדלאיד אז׳ני לסקואז׳ק. 

הציור “אביב” הוצג בתערוכה שאורגנה על ידי האימפרסיוניסטים בגלריה של דוראן רואל בפריז, בין 30 במרץ ל 30 באפריל 1876. מונה הציג 18 יצירות, ובשש מהן שימשה קמיל כדוגמנית. במהלך תערוכה זו קיבל הציור את השם הכללי יותר “אישה קוראת”.

אשתו השנייה של מונה, אליס הושדה, הורתה על השמדה מוחלטת של תמונות ומזכרות מחייה של קמיל עם מונה. לפיכך, דמותה של קמיל שרדה כמעט אך ורק בזכות ציוריו של מונה.

## קומפוזיציה
בקומפוזיציה זו קמיל יושבת בשלווה תחת חופת לילך. פניה ודמותה מוצגות במיקוד קרוב, בניגוד לתיאורים מאוחרים יותר המציגים אותה כמבוגרת ופחות מושכת. אור השמש חודר מבעד לעצים ויוצר כתמי אור על הקרקע ועל שמלת המוסלין שלה. הציור מציג סצנה קסומה של חיי היומיום הביתיים.

## מחוץ לחומה
בשנת 2012 הוצגה רפרודוקציה של “אביב” במסגרת התערוכה Off the Wall, תערוכה באוויר הפתוח ברחובות בולטימור, מרילנד. הרפרודוקציה, בעוד היצירה המקורית היא חלק מאוסף מוזיאון האמנות וולטרס, הוצגה בארבורטום סילברן. הגלריה הלאומית בלונדון החלה את הרעיון של הוצאת האמנות אל המרחב הציבורי בשנת 2007, והמכון לאמנות של דטרויט הציג את הרעיון בארצות הברית. הרפרודוקציות של יצירות מוזיאון וולטרס במסגרת Off the Wall מודפסות על ויניל עמיד לתנאי מזג האוויר וכוללות תיאור של הציור וקוד QR לטלפונים חכמים.

## הערות שוליים

קטגוריה:דיוקנאות נשים
קטגוריה:נשים בציור
קטגוריה:ציורי שמן
קטגוריה:קלוד מונה
קטגוריה:ציורים מהמאה ה-19
קטגוריה:דפים עם תרגומים שלא נסקרו
גופת ישו

**גופת ישו** (באנגלית: **Corpse of Christ**) הוא ציור שמן על בד מאת אניבלה קראצ'י, מן השנים 1583–1585, מראשית דרכו האמנותית. היצירה משתייכת לסוגת הציור הדתי ומוצגת כיום בשטאטסגאלרי שטוטגרט בגרמניה. הציור מציג את גופו המת של ישו כשהוא מונח בתנוחה מפותלת ונצפה מכיוון כפות רגליו, באופן המדגיש את כובד הגוף ואת היותו חסר חיים. לרגליו מונחים כתר הקוצים, המסמרים שננעצו בידיו וברגליו, וכן הצבת ששימשה לשליפתם; חפצים אלו, המכונים כלי הפסיון, מדגישים את סבלו של ישו ואת רגע מותו. הגוף מתואר במצב המעורר תחושת צער עמוקה, תוך התמקדות בדמות עצמה ללא נוכחות של דמויות נוספות.

## הקשר, סגנון והקשר אמנותי
היצירה מהווה מחווה מובהקת לציור "ישו המת" מאת אנדראה מנטניה, שאותו ייתכן כי קראצ'י ראה באוסף אלדוברנדיני. בדומה למנטניה, הדמות מתוארת מנקודת מבט של כפות הרגליים, אך בשונה ממנו קראצ'י נמנע מציור דמויות מתאבלות לצד הגוף ובחר להתמקד בתיאור ריאליסטי של גופת ישו בלבד. בכך הוא יוצר ייצוג המדגיש את נוכחות הגוף עצמו ואת ממדיו הפיזיים. הקומפוזיציה בנויה על אלכסונים חזקים, תוך שימוש מודגש בצבע, מבט והבעה. פלג גופו של ישו מוארך, והמעבר בין גוונים קרים של כחול לבין גוני בשר חמים יוצר ניגוד חזותי המכוון את תשומת הלב אל הגוף. השימוש בצבע ובאיזון הקומפוזיציוני מוביל את עין הצופה חזרה אל הדמות המרכזית, ומעצים את ההשפעה הרגשית של היצירה.

## משמעות והקשר רחב
הציור נתפס כאחת הדוגמאות הנוגעות ללב לביטוי של אבל באמנות הבארוקית, וכאחד הביטויים המפורטים של רגש זה. הוא מתייחס למסורות שונות המתארות את האירועים שלאחר מות ישו, אשר משתנות בין הבשורות ויוצרות אי־בהירות באשר לזהות הדמויות המתאבלות. קראצ'י דחס ביצירה אחת מספר היבטים של הסיפור, ובכך הגביר את עוצמת ההשפעה הרגשית. היצירה היא אחת מכמה וריאציות על נושא הפייטה, שאליו שב האמן פעמים רבות, ובמיוחד בשנותיו המאוחרות. היא משלבת בין קלאסיציזם צורני לבין רגש אנושי, ומציבה את יצירתו של קראצ'י בשורה אחת עם אמני הרנסאנס כגון רפאל וקורג'ו.

## קישורים חיצוניים

## הערות שוליים

קטגוריה:ישו בתרבות ובאמנות
קטגוריה:ציורי שמן
קטגוריה:ציורים מהמאה ה-16
אצ'ולי (שפה)

**אצ'ולי** (באצ'ולי: **Acholi**, נקרא גם לֶבּ אצ'ולי, או לֶבּ לוּאוֹ) הוא ניב  מה (נילוטים) המדובר על ידי  במחוזות גולו, קיטגום, אמורו, למוו, אגגו, נויה, אומרו ופאדר (אזור המכונה ) בצפון אוגנדה. תת-הניב דופאלו (צ'ופה) של אצ'ולי מדובר במחוז קיריאנדונגו בממלכת בוניורו. הוא מדובר גם בדרום סודן במחוז מאגווי, אקווטוריה המזרחית .

"שיר של לאוינו", הידועה היטב בספרות האפריקאית, נכתבה באצ'ולי על ידי אוקוט פ'ביטק, אם כי ספר ההמשך, "שירת אוקול ", נכתב באנגלית.

לאצ'ולי,  וג'ו פדולה יש בין 84 ל-90 אחוז מאוצר המילים המשותף שלהן. עם זאת, הן נחשבות לעיתים קרובות כשפות נפרדות מכיוון שדובריהן שונים מבחינה אתנית. דוברי "לבוור" (שפת אנשי ה, שנחשבה בעבר לניב של אצ'ולי, עלולים שלא להבין אותה.

## פונולוגיה
ממוזער| אדם דובר אצ'ולי.
לאצ'ולי יש : כל התנועות במילה צריכות להשתייך לקבוצה אחת (למשל  "הקור" לעומת  "להפריד" ישנן שתי קבוצות של חמש תנועות, הנבדלות על ידי התכונה [].

הצלילים /pʷ/ ו-/bʷ/ עשויים להישמע גם כ**מחוככים שפתיים** [pf] ו-[bv].

אצ'ולי היא שפה טונאלית. יש לה צלילים גבוהים, נמוכים, גבוהים יורדים וצלילים גבוהים כפולים יורדים, אך גם שני : אחד עולה ואחד יורד. לכן, ניתן להבחין בין מילים מסוימות לפי הטון בלבד, למשל bèl (נמוך) "מקומט" לעומת bél (גבוה) "תירס" ו־kàl (נמוך) "מקום מוקף בגדר" לעומת kál (גבוה) "דוחן". טון משחק גם תפקיד בצמידת פעלים.

### עבודות מאוחרות
האמור לעיל הוא על בסיס עבודות ישנות של המיסיונרים אלפרד מלאנדרה וקרצולארה שפורסמו בשנת 1955. עם זאת, כתיב אצ'ולי עדכני יותר מאת ג'נט לקרבר מראה שלתנועה בשפת האצ'ולי יש יותר משתי הגיות. למילה חד-הברתית בשפת האצ'ולי יש 14 הגיות שונות. זה מוסבר בתשעת הספרים של כתיב אצ'ולי עם הדגשה.

## לקריאה נוספת
*קרצולארה, ג'יי.פי. (1938) מחקר על שפת האצ'ולי. דקדוק ואוצר מילים. המכון הבינלאומי לשפות ותרבויות אפריקאיות. לונדון/ניו יורק/טורונטו: הוצאת אוניברסיטת אוקספורד.
* קיצ'ינג, ארתור ליאונרד (1932) דקדוק מקיף של שפת האצ'ולי (פורסם לראשונה ב-1907). לונדון: הוצאת שלדון / קמפלה: חנות הספרים של אוגנדה.
* לדפוגד, פיטר; רות גליק; קלייב קריפר; קליפורד ה. פראטור; ליווינגסטון וואלוסימבי (1972) שפה באוגנדה (סקרי שפה של קרן פורד כרך 1). לונדון/ניו יורק וכו'. הוצאת אוניברסיטת אוקספורד. ISBN 
* מאלנדרה, אלפרד (1955) דקדוק אצ'ולי חדש. קמפלה: הוצאת נשר. שיא האטיטראסט
* Okidi, Festo (2000) Acholi למתחילים: דקדוק, Acholi-English, English-Acholi . לונדון: פילאטו ספרים. ISBN 
* p'Bitek, Okot (1985) פתגמי אצ'ולי. ניירובי: היינמן קניה.
* פ'ביטק, אוקוט (1984) שיר לאווינו ושיר אוקול. (סדרת סופרים אפריקאים, 266). לונדון: Heinemann Educational.
* ג'נט לקרבר (2011) קונו לב אצ'ולי (מבוא) אורתוגרפיה עם הטעמה של אצ'ולי. לונדון: GBILA. ISBN 

## קישורים חיצוניים
* אצ'ולי, באתר World Atlas of Language
* Listen to a sample of Acholi from Global Recordings Network
* IRIN Radio – Radio programming from northern Uganda in Luo

## הערות שוליים

קטגוריה:שפות טונאליות
קטגוריה:אוגנדה
איתן סולומיאני

**איתן קורדיקי סולומיאני** (בספרדית: **Eitan Corkidi Solomiany**; נולד ב-8 בדצמבר 2006) הוא כדורגלן פוארטו ריקני-יהודי בעל אזרחות ישראלית המשחק בעמדת המגן הימני בהפועל מרמורק.

## קריירה
סולומיאני התחיל את הקריירה שלו במחלקת הנוער של באיימון. ב-14 באפריל 2024 ערך את הופעת הבכורה שלו בקבוצה הבוגרת בהפסד 1–4 לאקדמיה קינטניה. סולומיאני שיחק בכל משחקי הקבוצה עד לסיום העונה.

בקיץ  חתם באקדמיה קינטניה בהופעת הבכורה שלו רשם בישול בניצחון 0-12 של הקבוצה. ב-20 באוקטובר 2024 הבקיע את שער הבכורה שלו בקבוצה בניצחון 0–4 נגד מק אליטה.

בפברואר  נבחן במכבי פתח תקווה מהליגה הלאומית והרשים את ראשי המועדון, אך לבסוף חתם בהפועל מרמורק מליגה א' דרום בגלל סגירת חלון העברות בלאומית. ב-20 בפברואר ערך את הופעת הבכורה שלו בקבוצה בתיקו 1-1 נגד הפועל הרצליה.

ב-22 בנובמבר 2023 סולומיאני ערך את הופעת הבכורה שלו בנבחרת פוארטו ריקו בניצחון 1–6 נגד .

## קישורים חיצוניים

*

## הערות שוליים

קטגוריה:כדורגלנים יהודים
קטגוריה:מגני כדורגל יהודים
קטגוריה:בלמי כדורגל יהודים
קטגוריה:כדורגלנים פוארטו ריקנים
קטגוריה:מגני כדורגל פוארטו ריקנים
קטגוריה:כדורגלנים ישראלים
קטגוריה:מגני כדורגל ישראלים
קטגוריה:בלמי כדורגל ישראלים
קטגוריה:כדורגלני הפועל מרמורק
קטגוריה:עולים בשנות ה-2020
קטגוריה:ישראלים שנולדו ב-2006
ניסיון ההפיכה בא-סווידא

ב**ניסיון ההפיכה בא-סווידא**, בנובמבר 2025, ניסתה קבוצה דרוזית פרו-ממשלתית לבצע הפיכה ולהפיל את השייח חכמת אל-היג'רי, ראש הוועדה המשפטית העליונה בא-סווידא.

## רקע
ב-28 בנובמבר 2025, יום לפני ניסיון ההפיכה, פרצו עימותים בין הכוחות המזוינים הסוריים למשמר הלאומי באל-מג'דל, א-סווידא. באותו יום כבר נעצרו אנשים, המשמר הלאומי טוען כי עצרו "בוגדים".

## תהליך
גנדי אבו פכר וקבוצתו ניסו להסתער על בניין הממשלה ועל מטה המשטרה של הוועדה, אך ניסיונות אלה נכשלו עקב התערבות כוחות המשמר הלאומי שהיו בתוך בניין הממשלה, מתכנני ההפיכה נהדפו לרחוב הראשי, ומספר מהם נעצרו, והסדר הושב על כנו.

## השלכות
לאחר ניסיון ההפיכה הכושל, עצר המשמר הלאומי את המעורבים בניסיון ההפיכה, בין ה-29 בנובמבר ל-1 בדצמבר. כל המעורבים הישירים נעצרו, כמו ראאד אל-מתני, עאסם אבו פח'ר, גנדי אבו פח'ר, מאהר פלחות' שנכנע לאחר פשיטה על ביתו, חוסאם זידאן, זידאן זידאן ואל -א-דין זידאן. לאחר מעצר הקושרים והבוגדים, פרסם המשמר הלאומי הצהרה על ניסיון ההפיכה הכושל, בה נטען כי סולימאן עבדול באקי וממשלת סוריה תיאמו עם הקושרים. יומיים לאחר מכן, ב-3 בדצמבר 2025, מאהר פלחות' וראאד אל-מתני מתו כתוצאה מעינויים של המשמר הלאומי כשהיו במעצר. באותו יום נודע כי המשמר הלאומי פשט על ביתו של באקי ב-29 בנובמבר, בזמן שילדיו ואשתו נכחו בבית.

## הערות שוליים

קטגוריה:2025 בסוריה
קטגוריה:דרוזים בסוריה
GBU-72

**GBU-72** (ראשי תיבות של: **Guided Bomb Unit-72;** שם נוסף: **Advanced 5K Penetrator (A5K)**) היא פצצה מונחית לייזר המוטלת ממטוס ומכונה "מפצחת בונקרים" בשל יכולתה לחדור ולפוצץ בונקרים מחופרים בתוך האדמה.

## היסטוריה
פיתוח ובחינת הפצצה בוצעו בבסיס חיל האוויר האמריקאי אגלין (Eglin Air Force Base).

במסגרת הניסויים נערכו בדיקות קרקעיות, שכללו פיצוץ ראש הקרב בתוך מתקנים מבוצרים לצורך מדידת עוצמת הפגיעה והשפעותיה, לצד ניסויי טיסה שנועדו לבחון את שחרור הפצצה מהמטוס ואת יכולות ההנחיה שלה.

שלב הניסויים הראשוני הסתיים באוקטובר 2021 ולאחריו עבר הפרויקט לשלב ניסויי אינטגרציה וניסויים מבצעיים במהלך שנת 2022.

## שימוש מבצעי
בשנת 2024 הפצצה שימשה בתקיפות אמריקאיות בתימן נגד מתקנים תת-קרקעיים במסגרת המשבר בים האדום.

ב-18 במרץ 2026 ארצות הברית תקפה לראשונה בפצצות מסוג GBU-72 אתרי טילי חוף-ים בקו החוף של איראן בסמוך למצר הורמוז.

## מאפיינים
פצצת ה-GBU-72 שוקלת כ-2,300 ק"ג ומיועדת לחדירה למטרות מבוצרות כגון מתקנים תת-קרקעיים, בונקרים ואתרים מחוזקים.

הפצצה מבוססת על מערכת JDAM ומשלבת בתוכה מערכת ניווט לוויינית (GPS) ומערכת ניווט אינרציאלית (INS).

מבנה הפצצה דומה לגרסה מוגדלת של GBU-31, והיא כוללת ראש קרבי חודר מסוג BLU-109 או BLU-137/B.

הפצצה מצוידת בסנפירי ייצוב (כנפונים אווירודינמיים), שתפקידם לייצב את מסלולה באוויר ולאפשר שליטה מדויקת עד לפגיעה במטרה.

ה-GBU-72 יכולה להיות מוטלת ממספר מטוסים וביניהם רוקוול B-1 לנסר, מקדונל דאגלס F-15E סטרייק איגל, מקדונל דאגלס F-15 איגל.

## ראו גם
* MOP
* GBU-28
* GBU-43/B MOAB

## קישורים חיצוניים

## הערות שוליים

קטגוריה:חיל האוויר של ארצות הברית
קטגוריה:בואינג
קטגוריה:פצצות
קטגוריה:אמצעי לחימה אמריקאיים
ואנה וייט

**ואנה וייט** (באנגלית: **Vanna White**; נולדה ב-1957) היא מנחת טלוויזיה אמריקאית.

## ביוגרפיה
וייט נולדה בדרום קרוליינה, כשהייתה תינוקת הוריה התגרשו והיא גודלה על ידי אמה ובעלה השני ואף לקחה את שם משפחתו, אחרי סיום לימודי התיכון היא עברה לאטלנטה, שם למדה בבית הספר לאופנה ועיצוב של אטלנטה, אחרי כן עברה ללוס אנג'לס על מנת להתקדם כשחקנית אך ב-1980 חזרה לדרום קרוליינה עקב מצבה הרפואי של אמה.

ב-1981 הופיעה בתפקיד קטן בסרט הטלוויזיה "Midnight Offerings", ב-1981 שיחקה בסרט המתח "Graduation Day", ב-1982 החלה לשמש כנערת הגלגל בשעשועון גלגל המזל, ממנו קיבלה את עיקר פרסומה, ב-1994 הופיעה בתפקיד עצמה בסרטים האקדח מת מצחוק ⅓33: העלבון האחרון ו-"Double Dragon". היא גם התארחה במספר סדרות וביניהן נשואים פלוס, בפרק שהיווה פארודיה לסרט הצעה מגונה וצער גידול בנות. ב-2006 זכתה לכוכב בשדרת הכוכבים של הוליווד

היא התחתנה פעמיים ולה שני ילדים.

## קישורים חיצוניים

קטגוריה:מנחות טלוויזיה אמריקאיות
שולי אבני שוהם

**שולי אבני שוהם** היא עורכת דין ישראלית, המכהנת כראש רשות התאגידים ממרץ 2022.

## ביוגרפיה
אבני שוהם שירתה בצה"ל עד שנת 1999 והשתחררה בדרגת סגן, זאת לאחר ששימשה כקצינת השכלה ועליה ראשית של מפקדת זרוע היבשה. ב-2004 סיימה בהצטיינות לימודי תואר ראשון במשפטים בפקולטה למשפטים של המסלול האקדמי המכללה למינהל. במקביל ללימודיה עבדה כטרום מתמחה בתחומי המקרקעין והתאגידים במשרד עורכי הדין גלעד שר ושות'. לאחר לימודיה החלה התמחתה בפרקליטות מחוז ירושלים (אזרחי), שם המשיכה לעבוד כפרקליטה.

ב-2008 עברה למגזר השלישי, ושימשה כיועצת המשפטית ומנהלת המחלקה המשפטית של אגודת אכסניות נוער בישראל (אנ"א).

ב-2012 הצטרפה לרשות התאגידים במשרד המשפטים, שם ניהלה את חטיבת העמותות וחבורת לתועלת הציבור.

ב-2013 סיימה בהצטיינות לימודי תואר שני במשפטים בתוכנית מנהלים של האוניברסיטה העברית בירושלים. ב-2015 סיימה תוכנית לפיתוח מנהלים של משרד המשפטים באוניברסיטת תל אביב. בשנת 2016 סיימה בהצטיינות תואר שני במדיניות ציבורית וממשל.

ב-2017 הקימה וניהלה את הלשכה הארצית לרישום תשתיות לאומיות ופרצלציות, וכיהנה כרשמת מקרקעין ומפקחת על רישום המקרקעין. במקביל החלה לכהן כחברה בוועדה המייעצת להפקעות של שר האוצר.

ב-2019 מונתה למשנה לראש המשנה לרישום והסדר זכויות מקרקעין וסגנית הממונה על המרשם. באותה שנה החלה לשמש כמרצה בקורס דיני מקרקעין בפקולטה להנדסה באוניברסיטת אריאל בשומרון. ב-2021 מונתה לנציגת שר המשפטים בוועדת התיאום לרישום שיכונים ציבוריים.

במרץ 2022 המליצה ועדת האיתור בראשות מנכ"ל משרד המשפטים עו"ד ערן דוידי לשר המשפטים גדעון סער על מינויה של אבני שוהם לראש רשות התאגידים. המינוי אושר בממשלה באותו החודש. באותה שנה החלה לשמש כחברה במועצת רואי החשבון ויו"ר ועדת היגוי גיידסטאר.

## הערות שוליים

קטגוריה:יועצות משפטיות ישראליות
קטגוריה:עורכות דין ישראליות
קטגוריה:בוגרי המסלול האקדמי המכללה למינהל: משפטים
קטגוריה:ישראליות שנולדו במאה ה-20
רוזליה פוליאקוב

**רוזליה (רבקה) פוליאקוב** (1845 – 1917) הייתה נדבנית ופילנתרופית יהודייה-רוסית ממוסקבה, אשר תרומותיה ותרומות בעלה היוו נדבך מרכזי בהקמת שכונת קריית משה בירושלים. על שמה נקרא **רחוב שושנה** בשכונה.

## ביוגרפיה
פוליאקוב הייתה נשואה לאליעזר (לזר) פוליאקוב, בנקאי ואיל הון יהודי בולט במוסקבה, אחיו של שמואל פוליאקוב. בני הזוג התגוררו בארמון במוסקבה והיו ידועים בעושרם המופלג ובפעילותם הפילנתרופית הענפה למען מוסדות יהודיים ברוסיה ובארץ ישראל. בין היתר, עמדו בקשר עם הראי"ה קוק, אשר באגרת משנת תרע"ג (1913) פנה אליהם כ"הגבירה הגדולה, מרת רוזליה" בבקשה לסיוע עבור בית החולים ביקור חולים בירושלים.

עם פרוץ המהפכה הבולשביקית בשנת 1917, חל מפנה טרגי בחייה. חשבונות הבנק של משפחת פוליאקוב הוקפאו, היא פונתה מביתה ושוכנה במרתף המבנה. פוליאקוב נפטרה באותה שנה מרעב במוסקבה. על פי עדותו של העיתונאי בן ציון כץ, נאספו תרומות ביוזמת הרב יעקב מזא"ה כדי להביאה לקבורה סמוך לקבר בעלה שנפטר מספר שנים קודם לכן.

## הנצחה ותעלומת השם
בשנת 1925, עם הקמת שכונת קריית משה בסיוע קרן "מזכרת משה מונטיפיורי", הוחלט להנציח את בני הזוג פוליאקוב כאות הוקרה על תרומותיהם לבניית בתי השכונה.

במשך עשרות שנים נקרא הרחוב בשם "שושנה (פוליקוב)". בשנת 1929 שלח בנם של בני הזוג, מיכאל פוליאקוב, מכתב מחאה לוועד השכונה בו ציין כי שם הוריו היה אליעזר ורבקה, וכי השם "שושנה" אינו שמה של אימו. מחקר שנערך על ידי חוקרת ירושלים תמר הירדני העלה כי מקור השם בטעות של ועדת השמות המקומית, שביקשה לעברת את השם הלועזי "רוזליה" (Rosalia) לשם העברי "שושנה" (מלשון Rosa – ורד/שושנה).

בעקבות המחקר של הירדני ופנייה של חבר מועצת עיריית ירושלים, הוחלפו שלטי הרחוב לשם המלא "שושנה פוליאקוב", בתוספת כיתוב המסביר את זהותה ואת פועלה למען השכונה.

## קישורים חיצוניים
* 
* פרטי רחוב שושנה, באתר עיריית ירושלים

## הערות שוליים

קטגוריה:נדבנים יהודים
קטגוריה:קריית משה: אישים
קטגוריה:ירושלים: רחובות
קטגוריה:נדבניות יהודיות
קטגוריה:רוסים שנולדו ב-1845
קטגוריה:ילידות 1845
קטגוריה:רוסים שנפטרו ב-1917
קטגוריה:נפטרות ב-1917
תעני דחוף

**תעני דחוף** הוא אלבומו השני של הזמר-יוצר הישראלי שחר טבוך. האלבום ייצא לאור במהלך שנת 2026, על ידי חברת התקליטים NMC יונייטד אנטרטיינמנט.

## רקע
לאורך 2024–2026 פרסם שחר סינגלים שנכללו באלבום. 

האלבום היה אמור לצאת ב-4 במרץ 2026, אך בעקבות פרוץ מבצע שאגת הארי נדחה למועד אחר בהמשך השנה, כמו גם מופע השקת האלבום בהאנגר 11 בתל אביב שתוכנן לאותו חודש.

אלבום זה מורכב ברובו מדואטים בהם טבוך שיתף פעולה עם אמנים אחרים, חלק מהדואטים יצאו כסינגלים לפני צאת האלבום וחלק טרם ראו אור לפני. השיר "סוויץ'" עם עדן גולן זכה במקום הראשון בתחרות השירים של פסטיגל 2025 בו השתתף טבוך לצד גולן.

## רשימת רצועות

## קישורים חיצוניים

## הערות שוליים

קטגוריה:אלבומי 2026
קטגוריה:אלבומים בעברית
קטגוריה:אלבומי שחר טבוך
קטגוריה:אלבומי חברת NMC יונייטד אנטרטיינמנט
דניאל בלארד

**דניאל ג'ורג' בלארד** (באנגלית: **Daniel George Ballard**; נולד ב-22 בספטמבר 1999) הוא כדורגלן אנגלי-צפון אירי המשחק בעמדת הבלם בסנדרלנד מהפרמייר ליג ובנבחרת צפון אירלנד.

## קריירת מועדונים
### ארסנל והשאלות
בלארד נולד ב-22 בספטמבר 1999 בסטיבנייג' שבמחוז הרטפורדשייר באנגליה. והצטרף למחלקת הנוער של ארסנל בגיל 8. לאחר ששוחרר פעמיים מהמועדון, ביוני 2018, הוא חתם על חוזהו המקצועי הראשון בארסנל. 

#### השאלות לסווינדון טאון, לבלקפול ולמילוול
ביולי 2019, הושאל בלארד לסווינדון טאון מהפוטבול ליג השנייה. ב-3 באוגוסט 2019 ערך בלארד את הופעת הבכורה בקריירה הבוגרת שלו, בניצחון של סווינדון 2–0 על סקנת'ורפ יונייטד בליגה. שלושה ימים לאחר מכן כבש בלארד את שערו הראשון בקריירה ובקבוצה בהפסד 2–3 לצ'לסי עד גיל 21 במסגרת גביע הפוטבול ליג. אך תקופת ההשאלה שלו נקטעה לאחר שלוש הופעות בלבד, עקב פציעה קשה בברך שדרשה חמישה חודשי החלמה.

באוקטובר 2020, הושאל בלארד לבלקפול מהפוטבול ליג הראשונה לשלושה חודשים עד ינואר 2021. ב-20 באוקטובר ערך את הופעת הבכורה שלו בקבוצה בהפסד 0–1 לצ'רלטון אתלטיק בליגה. ב-5 בינואר 2021 הוארכה תקופת ההשאלה של בלארד עד לתום העונה. ב-2 במרץ 2021 כבש בלארד את שערו הראשון בבלקפול בתיקו 1–1 נגד קרו אלכסנדרה. ואת עונת ההשאלה שלו בבלקפול הוא סיים עם שני שערים ב-30 הופעות בכל המסגרות.

ב-1 ביולי 2021 הושאל בלארד למילוול מהצ'מפיונשיפ. ב-7 באוגוסט ערך את הופעת הבכורה שלו בקבוצה בתיקו 1–1 נגד קווינס פארק ריינג'רס, ב-11 בספטמבר הוא כבש את שער הבכורה שלו בקבוצה ובצ'מפיונשיפ בתיקו 1–1 נגד ווסט ברומיץ' אלביון. ואת העונה שלו במילוול הוא סיים עם שער אחד ב-33 הופעות בכל המסגרות.

### סנדרלנד
ב-30 ביוני 2022, חתם בלארד על חוזה ל-3 שנים בסנדרלנד, שעלתה לצמ'פיונשיפ. ב-31 ביולי ערך הופעת בכורה בסנדרלנד בתיקו 1–1 נגד קובנטרי סיטי, ואת עונת הבכורה שלו בסנדרלנד הוא סיים ללא שערים ב-22 הופעות בכל המסגרות. ב-16 בספטמבר 2023, כבש בלארד את שערו הראשון עבור סנדרלנד בניצחון 3–1 על ק.פ.ר. ואת עונתו השנייה בסנדרלנד הוא סיים עם 3 שערים ב-43 הופעות בכל המסגרות. ביולי 2024 הוא האריך את חוזהו בסנדרלנד עד 2028. ב-13 במאי 2025, כבש בלארד את שער השוויון בהארכה במסגרת משחק הגומלין של פלייאוף הצ'מפיונשיפ לעונת 2024/2025 מול קובנטרי סיטי, ובכך העלה את סנדרלנד לגמר פלייאוף העלייה לפרמייר ליג. ב-24 במאי 2025, סנדרלנד ניצחה את שפילד יונייטד 2–1 בגמר הפלייאוף ובלארד העפיל עם הקבוצה לפרמייר ליג. והוא סיים את העונה עם שלושה שערים ב-23 הופעות בכל המסגרות.

ב-16 באוגוסט 2026 ערך בלארד בכורה בפרמייר ליג ואף כבש את שער הבכורה שלו בפרמייר ליג בניצחון של סנדרלנד 3–0 על נוטינגהאם פורסט.

## קריירה בינלאומית
בלארד, נולד באנגליה, אך בחר לייצג את מולדתה של אימו, צפון אירלנד. והוא ייצג את צפון אירלנד בגילים הצעירים. במרץ 2019 הוא זומן לראשונה לסגל הבוגר של נבחרת צפון אירלנד. אך את הופעת הבכורה שלו בנבחרת הבוגרת הוא ערך ב-4 בספטמבר 2020, בתיקו 1–1 נגד נבחרת רומניה במסגרת ליגת האומות. ב-2 בספטמבר 2021 כבש בלארד את שער הבכורה שלו בנבחרת, בניצחון של צפון אירלנד 4–1 על נבחרת ליטא במסגרת מוקדמות מונדיאל 2022.

## קישורים חיצוניים

## הערות שוליים

קטגוריה:כדורגלנים צפון אירים
קטגוריה:בלמי כדורגל צפון אירים
קטגוריה:כדורגלנים אנגלים
קטגוריה:בלמי כדורגל אנגלים
קטגוריה:כדורגלני ארסנל
קטגוריה:כדורגלני סווינדון טאון
קטגוריה:כדורגלני בלקפול
קטגוריה:כדורגלני מילוול
קטגוריה:כדורגלני סנדרלנד
קטגוריה:כדורגלני נבחרת צפון אירלנד
קטגוריה:בריטים שנולדו ב-1999
תחת עצי הצפצפה, אפקט שמש

"**תחת עצי הצפצפה, אפקט שמש**" הוא ציור מאת קלוד מונה, שנוצר בשנת 1887. היצירה מוצגת בשטאטסגאלרי שטוטגרט.

## הקשר
מונה התגורר בז'יברני עם משפחתו. יצירתו התייחסה לנופים ממסעותיו הרבים בהם חופי נורמנדי, הריביירה והולנד. במקביל, גם האזור הכפרי העניק לו השראה. הסצנה המתוארת בציור היא מישור דה־אסאר, השוכן בלימץ.

## טיפול בנושא
מונה השתמש בכמה טכניקות כדי ליצור אווירה פסטורלית. המישור הקדמי והילד מעובדים באופן סכמטי, כדי למקד את תשומת הלב בדמות המרכזית, אשר לבושה ותווי פניה רק נרמזים, וכלל התמונה שרויה באווירה חלומית. מעבר הגוונים מחזק את אפקט הפרספקטיבה שיוצרים העצים. תחושת המרחב מתעצמת באמצעות עצי הצפצפה החורגים מן המסגרת. רעיון זה ישוב ויופיע בסדרה שיחל בה ארבע שנים מאוחר יותר. הצייר מקפיד לתאר פרח אדום, שסוזן אושדה כבר נשאה בציור אחר שביצע בשנה הקודמת.

## הבעלות על התמונה
ככל הנראה נרכש הציור ממונה בידי ז׳אן־בטיסט פור, ובשנת 1906 היה לרכישה הראשונה של שטאטסגאלרי שטוטגרט. המוסד ציין את יובל המאה לאירוע זה.

## קישורים חיצוניים

## הערות שוליים

קטגוריה:עצים בציורים
קטגוריה:ציורי נוף
קטגוריה:קלוד מונה
קטגוריה:ציורי שמן
קטגוריה:ציורים מהמאה ה-19
קטגוריה:נשים בציור
המטבח האזרבייג'ני

ממוזער|מנות פתיחה ומתאבנים
[ממוזער|[דולמה - גלי גפן ממולאים]]
[ממוזער|מאפה [שקרבורה]]
[ממוזער|מאפה [בדמבורה]]
ממוזער|תה שחור וריבת תותים
**המטבח האזרבייג'ני** הוא מטבח מסורתי עשיר ומגוון, המשקף את מיקומה הגאוגרפי של אזרבייג'ן בין אירופה לאסיה ואת השפעותיהן של תרבויות שונות לאורך ההיסטוריה.

המטבח מתאפיין בשימוש נרחב בבשר, אורז, עשבי תיבול, מוצרי חלב ודגים, והוא מושפע ממטבחים טורקיים, איראניים וקווקזיים.

## מאפיינים עיקריים
המטבח האזרבייג'ני מבוסס על מרכיבים טריים מקומיים כגון ירקות (עגבניות, חצילים, פלפלים), עשבי תיבול רבים (נענע, כוסברה, שמיר ופטרוזיליה), ואורז המשמש בסיס למנות רבות.

השימוש בבשר נפוץ מאוד, בעיקר כבש, בקר ועוף, לצד דגים מהים הכספי.

אחד המרכיבים הבולטים הוא זעפרן, הגדל באזור חצי האי אפשרון ומשמש לתיבול מנות רבות.

אחת המנות המרכזיות היא הפלוב (Pilaf), המוגש לרוב עם עשבי תיבול ותוספות שונות. בנוסף נפוצות מנות כמו קבבים, דולמה ותבשילי בשר.

### השפעות על מטבחים אחרים
המטבח האזרבייג'ני מושפע ומשפיע על מטבחים אזוריים בקווקז ובמזרח התיכון, כולל גאורגיה, ארמניה ואיראן. השפעות אלו ניכרות בשימוש במרכיבים דומים ובטכניקות בישול משותפות.

## מבנה הארוחה
ארוחה אזרבייג'נית מסורתית כוללת לרוב מספר מנות, המדגישות אירוח חם ושפע קולינרי:

* מנות פתיחה קלות כגון ירקות טריים, גבינות ולחם.
* מנות עיקריות הכוללות בשר, אורז או מרקים.
* שתיית תה שחור בסיום הארוחה, לעיתים עם ריבות או פירות.

## מרקים
המרקים במטבח האזרבייג'ני סמיכים יחסית ומשמשים לעיתים גם כמנה עיקרית.

מרקים בולטים:

* פיטי: מרק כבש עם ירקות.

* בוזבאש: מרק עם קציצות בשר גדולות.

* דובגה: מרק יוגורט עם עשבי תיבול ואורז.

## פלוב
הפלוב נחשב לאחת המנות המרכזיות במטבח האזרבייג'ני, ויש למעלה מ-200 גרסאות שונות שלו. 

המנה מורכבת משלושה חלקים המוגשים בנפרד:

* אורז מתובל

* תוספת (בשר, דגים או פירות יבשים)

* עשבי תיבול

בין הסוגים הנפוצים:

* פלוב עם כבש

* פלוב עם עוף

* פלוב עם פירות יבשים

## בשרים ודגים
המטבח כולל מגוון רחב של מנות בשר:

דולמה: עלי גפן או ירקות ממולאים בבשר ואורז.

גורזה: כיסונים ממולאים בבשר כבש.

לולה קבב: בשר טחון על שיפוד.

לבנגי: דג או עוף במילוי תערובת פירות יבשים ואגוזים.

שישליק: שיפודי בשר על האש.

דושברה: כיסוני בצק קטנים במרק.

בנוסף נפוצים דגים מהים הכספי, בעיקר חדקן, המשמש גם להכנת קוויאר.

## לחמים ומוצרי חלב
לחם הוא מרכיב בסיסי במטבח האזרבייג'ני, במיוחד:

* לוואש

* לחם טנדור

מוצרי חלב נפוצים:

* איירן

* קאטיק

## קינוחים ומתוקים
הקינוחים האזרבייג'ניים מתאפיינים בשימוש באגוזים, סוכר וסירופים.

קינוחים בולטים:

* בקלווה אזרבייג'נית.
* שורגוגל: מאפה עגול ובעל שכבות דקות עם שכבה עליונה בגוון צהוב.

* שקרבורה: מאפה ממולא אגוזים.

* בדמבורה: מאפה ממולא שקדים.

בנוסף נפוץ שימוש בריבות (Murabba), המוגשות לצד תה.

## משקאות
המשקה המרכזי הוא תה שחור, המוגש לרוב בכוסות זכוכית מסורתיות ולעיתים עם ריבה.

משקאות נוספים:

* איירן: משקה יוגורט קר.

* שרבט: משקה פירות מתוק.

* יינות מקומיים.

## קישורים חיצוניים

קטגוריה:המטבח האזרי
אזרבייג'ן
דאנקן קלינץ' הייוורד

**דאנקן קלינץ' הייוורד** (באנגלית: **Duncan Clinch Heyward**; ) היה פוליטיקאי אמריקאי מקרוליינה הדרומית, איש המפלגה הדמוקרטית, שכיהן כמושל קרוליינה הדרומית ה-88 בשנים 1903–1907.
## ראשית חייו
דאנקן קלינץ' הייוורד נולד במחוז ריצ'לנד שבקרוליינה הדרומית כבנם של אדוארד בראנוול הייוורד ושל קתרין מריה קלינץ', לאחר שהוריו עברו ממחוז קולטון כדי להתחמק מתנועת צבא האיחוד במהלך מלחמת האזרחים. לאחר המלחמה שבה המשפחה למחוז קולטון, אך הייוורד גדל עם סבתו לאחר שהוריו נפטרו זמן קצר לאחר מכן כשהיה בן שש. הוא התחנך בבתי ספר פרטיים בצ'ארלסטון, וב-1885 סיים את לימודיו באוניברסיטת וושינגטון ולי בווירג'יניה. כשהתגורר בוולטרברו , חידש הייוורד את גידול האורז בחלק מאחוזת המטעים שירש מהוריו. הוא היה חבר באחוות אבירי פיתיאס , ושימש כקפטן בפלוגת הפרשים של מחוז קולטון.
## קריירה פוליטית
ב-1901 הכריז הייוורד על מועמדותו למשרת מושל קרוליינה הדרומית, והוביל במערכת הבחירות על אף היותו טירון בפוליטיקה. לאיש הדומיננטי במפלגה הדמוקרטית בקרוליינה הדרומית, המושל לשעבר והסנאטור בנג'מין טילמן, לא היה מועמד מועדף, והייוורד היה בחירה מקובלת בשל תמיכתו בבית הממכר למשקאות אלכוהוליים של קרוליינה הדרומית . בסיבוב הסופי של הבחירות המקדימות ניצח הייוורד לאחר שהתמודד מול ו. ג'ספר טולברט , ולאחר שבבחירות הכלליות לא ניצב מול אף יריב, הוא נבחר כמושל. ב-1904 הוא נבחר לתקופת כהונתו השנייה וכיהן עד תום הגבלת הכהונה שהייתה אז בחוקת קרוליינה הדרומית עד 1907.

בעת כהונתו כמושל, דיבר הייוורד בעד העליונות הלבנה ועל זכות "האדם הלבן" להכריע בכל שאלה חברתית ופוליטית. בנאום שנשא בפני הוועידה הדרומית על הסגר והגירה שהתקיימו ב-1906, הוא טען לטובת החזון של דרום ארצות הברית שהכניע את האפרו-אמריקאים, באומרו, "הגזע הלבן הוא הגזע השולט והכושים חייבים להבין אחת ולתמיד שגבולות השאלות החברתיות והפוליטיות יוכרעו על ידי האדם הלבן בלבד ועל פי חוקי האדם הלבן".

הייוורד גם דיבר על חולשת סמכות המושל במדינתו. ב-1905 הוא הכריז ש"המושל במיוחד הוא חסר סמכות ככל שהדבר נוגע לפרטי סמכות אכיפת החוק, שכן אין לו סמכות לכפות על הכפופים לו את רצונו".

לאחר תום כהונתו כמושל, מונה הייוורד ב-1913 על ידי הנשיא וודרו וילסון כגובה שירות הכנסות הפנים בקרוליינה הדרומית.

ב-1937 כתב הייוורד את הספר "זרעים ממדגסקר" (Seed from Madagascar). הספר מקנה תובנות לפרטים על גידולי האורז בשפלת קרוליינה הדרומית, ומתעד את דעיכת תעשיית גידולי האורז ואת משפחת הייוורד הבולטת.

## חיים אישיים
ב-1886 נשא הייוורד לאישה את מרי אליזבת קמפבל, ולשניים נולדו שתי בנות ושני בנים.

דאנקן קלינץ' הייוורד נפטר בקולומביה ב-23 בינואר 1943. הוא נטמן בבית הקברות אלמווד שבעיר.
## לקריאה נוספת

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, pp. 1426-1427.


## קישורים חיצוניים

* דאנקן קלינץ' הייוורד באתר אגודת המושלים הלאומית 
* דאנקן קלינץ' הייוורד באתר The Political Graveyard 
* 

## הערות שוליים

קטגוריה:אמריקאים ילידי קרוליינה הדרומית
קטגוריה:מושלי קרוליינה הדרומית
קטגוריה:מושלי מדינות ארצות הברית מהמפלגה הדמוקרטית
קטגוריה:בוגרי אוניברסיטת וושינגטון ולי
קטגוריה:אמריקאים שנולדו ב-1864
קטגוריה:אמריקאים שנפטרו ב-1943
האשם בן חוסיין, נסיך ירדן

**הנסיך האשם בן אל חוסיין** (בערבית: **هاشم بن الحسين**; נולד ב-10 ביוני 1981) הוא הצעיר מבין שני בניו של המלך חוסיין והמלכה נור מירדן. הוא נמצא במקום השנים־עשר בשושלת הירושה לכס המלוכה הירדני.

## ביוגרפיה
### ראשית חייו וחינוך
הנסיך האשם נולד ב-10 ביוני 1981 במרכז הרפואי המלך חוסיין בוואדי אל-סיר שבעמאן. המלכה נור טוענת באוטוביוגרפיה שלה שהאשם נקרא על שם שבט האשם (בנו האשם), השבט שאליו שייכים מוחמד והשושלת ההאשמית. הוא למד בבתי הספר פיי וסנט מרקס בארצות הברית. מאוחר יותר הוא סיים את לימודיו בבית הספר מארט בוושינגטון בשנת 1999. הוא למד באקדמיה הצבאית המלכותית סנדהרסט בשנת 2000, בו זכה בפרס הנסיך סעוד בן עבדאללה, המוענק לצוער עם הציון המצטבר הגבוה ביותר. לאחר שסיים את לימודיו באקדמיה הצבאית המלכותית סנדהרסט, הוא למד באוניברסיטת דיוק, ולאחר מכן עבר לאוניברסיטת ג'ורג'טאון. באוגוסט 2005 הנסיך קיבל תואר ראשון בלימודים השוואתיים מבית הספר לשירות חוץ ע"ש אדמונד א. וולש באוניברסיטת ג'ורג'טאון. בהמשך סיים את לימודי הקוראן באוניברסיטה היישומית של אל-בלקא בירדן ב-5 בספטמבר 2006. בזמן ששירת כקפטן בגדוד הריינג'רים המלכותי השלישי של הכוחות המזוינים של ירדן, הנסיך השתתף במספר קורסים צבאיים וביטחוניים.

### נישואין ומשפחה
ב-6 בינואר 2006, הנסיך האשם התארס לפאהדה מוחמד אבוניאן מערב הסעודית, והם נישאו ב-15 באפריל 2006. אביה של פאהדה הוא מוחמד בן איברהים אבוניאן וסבה מצד אמה הוא השייח' טורקי בן ח'אלד בן אחמד אל סודירי, ראש ועדת זכויות האדם הסעודית.

יש להם שני בנים ושלוש בנות:
* הנסיכה האלה בת האשם
* הנסיכה ראיית א-נור בת האשם
* הנסיכה פאטמה אל-עליא בת האשם
* הנסיך חוסיין חיידרא בן האשם
* הנסיך מוחמד אל-חסן בן האשם

## קישורים חיצוניים

## הערות שוליים

קטגוריה:בוגרי אוניברסיטת ג'ורג'טאון
קטגוריה:בוגרי האקדמיה הצבאית המלכותית בסנדהרסט
קטגוריה:בוגרי אוניברסיטת דיוק
קטגוריה:המשפחה ההאשמית
קטגוריה:ירדנים שנולדו ב-1981
שטאטסגאלרי שטוטגרט

**שטאטסגאלרי שטוטגרט** (בגרמנית: **Staatsgalerie Stuttgart**) הוא מוזיאון אמנות מרכזי בעיר שטוטגרט שבגרמניה, הנחשב לאחד המוזיאונים החשובים במדינה. המוזיאון מציג אוספים רחבי היקף של ציור, פיסול ואמנות גרפית מן ימי הביניים ועד לאמנות עכשווית, וכולל יצירות מופת רבות לצד אוסף בינלאומי בולט של אמנות מודרנית.

האוסף כולל עבודות של אמנים מרכזיים, ובהם אוסקר שלמראוסקר שלמר, אנרי מאטיס, פבלו פיקאסו ויוזף בויס. בין היצירות הבולטות נמנים דגמי הדמויות ל"בלט הטריאדי" של שלמר, סדרת ה"רוקנאקְטֶה" של מאטיס, וכן יצירות של פיקאסו וחדר ייעודי לעבודותיו של בויס, שעוצב בהשתתפות האמן עצמו.

המוזיאון מדגיש את תפקידה של האמנות כשפה תרבותית המאפשרת תקשורת בין בני אדם, ואת הקשר המתמיד בין אמנות העבר לבין יצירה עכשווית. במסגרת תפיסה זו הוא פועל כ"בית ספר לראייה", ומבקש להנגיש את התרבות החזותית ולהעמיק את הבנתה באמצעות תערוכות, תוכניות חינוכיות ואמצעים דיגיטליים.

השטאטסגאלרי רואה עצמו חלק מחברה דמוקרטית פתוחה ומגוונת, ומדגיש כי אוספיו הם נכס ציבורי השייך לאזרחים. בהתאם לכך, המוזיאון פועל להרחבת הנגישות לאמנות, הן באמצעים פיזיים והן באמצעים מקוונים. לצד זאת, הוא מודע לאופיו האירופי־מערבי של האוסף ולייצוג החסר של נשים ואמנים מאזורים אחרים, ופועל להרחבת הייצוג באמצעות רכישות חדשות והצבת יעדים בתחום זה מאז שנת 2021.

מבנה המוזיאון מורכב ממספר אגפים אדריכליים המחוברים זה לזה, ובהם הבניין ההיסטורי מן המאה ה־19, הרחבה מאוחרת יותר, מבנה פוסט־מודרני שתוכנן בידי האדריכל ג'יימס סטרלינג בשנת 1984, ואולמות נוספים שנוספו בשנת 2002. שטח התצוגה הכולל של המוזיאון מגיע לכ־12,000 מ"ר.

בשנת 2024 הורחב מערך המוזיאון עם צירוף מבנה ה"קונסטגבוידה" (Kunstgebäude) שבכיכר שלוספלאץ. לאחר שיפוץ מקיף, משמש המבנה כמרחב לתערוכות ולאירועים תרבותיים, והפעלתו נעשית בשיתוף מוסדות תרבות נוספים בעיר, כחלק מהפיכתו למוקד מרכזי בחיי התרבות של שטוטגרט.
## יצירות בולטות באוסף

קובץ:Annibale carracci, salma di cristo.jpg|גופת ישו, אניבלה קראצ'י
קובץ:Hans Memling 009FXD.jpg|בת שבע, הנס ממלינג
קובץ:Monet w1135.jpg|תחת עצי הצפצפה, אפקט שמש, קלוד מונה
File:Vassily Kandinsky, 1910 - Improvisation 9.jpg|אימפרוביזציה 9, ואסילי קנדינסקי
File:Kirchner - Straßenszene (Friedrichstraße Berlin), 1914, 2436.jpg|סצנת רחוב בברלין, ארנסט לודוויג קירכנר
File:Franz Marc - Roter Hund.jpg|כלב אדום, פרנץ מארק


## קישורים חיצוניים

## הערות שוליים

קטגוריה:גרמניה: מוזיאונים לאמנות
קטגוריה:שטוטגרט: מבנים
הפצצת גאלאץ בקיץ 1944

ב-6 ביוני 1944, בתקופת מלחמת העולם השנייה, הופצצה העיר גאלאץ, רומניה הפצצה קשה במיוחד במסגרת מבצע פראנטיק.

באירוע לקחו חלק 104 מפציצים ו-54 מטוסי קרב, כשההפצצה כוונה בעיקר לשדה התעופה המקומי, אך נפגעו גם אזורי מגורים ובית חולים.

## רקע
בגאלאץ, עיר הנמל העיקרית על הדנובה, הוקם ב-1926 שדה התעופה השני ברומניה, ממנו ניתן היה לטוס אל שדה התעופה הראשון, בבוקרשט.

רומניה כרתה ברית עם גרמניה הנאצית ושתיהן פלשו לברית המועצות ב-1941. בתחילת המלחמה שדה התעופה של גאלאץ שימש את Flotila 3 informaţie יחידת חיל אוויר רומנית בת 10 עד 12 מטוסי תצפית מסוג  IAR 37 ובהמשך הפכה ליחידת מטוסי קרב. ב-1943 נחתו שם מטוסי קרב גרמנים מסוג מסרשמיט Bf 109. עם המטוסים הגיעו גם מדריכים גרמנים, שהכשירו 150 טייסים רומנים בהפעלת מטוסיהם.

בגאלאץ, הסמוכה לגבול עם ברית המועצות, היה מרכז לוגיסטי גרמני חשוב, ממנו נוהלו הצי של הדנובה, הצי של הים השחור והחילות שנותבו מזרחה, מעבר לגבול עם ברית המועצות.

במגעים בין מנהיגי [ברית המועצות ומנהיגי [ארצות הברית הוחלט לשתף פעולה בהפצצות על גרמניה הנאצית ובנות בריתה. שיתוף הפעולה נבנה על שימוש של מטוסים אמריקאים בשדות תעופה סובייטיים הקרובים לגבול עם גרמניה ובנות בריתה. מפציצים ומטוסי קרב אמריקאיים יצאו מבסיסים באנגלי ובאיטליה, הפציצו מטרות בדרכם לברית המועצות ונחתו שם. בברית המועצות המטוסים תודלקו וצוידו מחדש בחימוש ויצאו להפצצה חדשה בדרכם לשדות התעופה המערביים.

## הערות שוליים

גאלאץ
גאלאץ
גאלאץ
גאלאץ
קטגוריה:גאלאץ
קטגוריה:1945 בגרמניה
קטגוריה:מלחמת העולם השנייה: 1944
יהדות דגסטן

[ממוזער|[בית הכנסת דרבנט]]
ממוזער|
**יהדות בדגסטן** נהוגה בעיקר על ידי יהודי ההרים. עד תחילת המאה ה-8 לפנה"ס הגיעו יהודי ההרים מפרס לארץ ישראל. בתקופת האימפריה הסאסאנית, עם הגעת שבטים דוברי איראנית מצפון אל דגסטן, הם התיישבו באזורים שונים של קווקז.

על פי מפקד האוכלוסין משנת 2002, חיו בדגסטן 3,400 יהודים, בהם 430  יהודים (0.08%) במחצ'קלה, מתוכם 61 היו יהודי הרים (0.01%).

## היסטוריה
right|ממוזער|
אזכורים לקהילות יהודיות בקווקז מצויים ביצירותיהם של היסטוריונים ארמנים, גאורגים וערבים, ובהם , , , מובסס חורנאצי ואל-מסעודי. מחקרי שדה היסטוריים חשפו גם אגדות רבות הקשורות לקיומה של היהדות באזור. פטרוגליפים עם מגן דוד וסמלים נוספים של האמונה היהודית נמצאו באזורים רבים בדאגסטן. הטופונימיה של צפון הקווקז שימרה שמות רבים הקשורים ליהודים. כך למשל, כפר הררי במחוז  נקרא דז'וגוד-קלה (מילולית: "מבצר יהודי" או "מבצר היהודים"); הערוץ הסמוך ל נקרא דז'וט-גטה, וההר באזור זה הוא , שפירושו "הר יהודי".

אזור ההתיישבות של יהודי ההרים חופף במלואו לשטח שנכבש בידי מתיישבי האימפריה הסאסאנית בתקופת קבאד הראשון וח'וסרו הראשון. כמעט כל הכרוניקות, הטופונימיה, הפטרוגליפים והפולקלור הקשורים ליהדות תועדו דווקא באותם אזורים שבהם פעלו מוצבי הגבול של הסאסאנים ולאחר מכן של הערבים. אזורים אלה כוללים את המחוזות המודרניים , , , , , , ,  ו בדאגסטן. יתר על כן, ביישובים אלה מוקמו גם מעוזי שלטון אלה (, ג'ארח, , ,  ועוד). השרידים החומריים של קהילות יהודיות השתמרו בצורה הטובה ביותר בסביבת דרבנט, וכן באזורים ההיסטוריים של טבסראן וקייטאג.

, שביקר בדאגסטן במחצית הראשונה של המאה ה־17, כתב על האוכלוסייה היהודית בקייטאג, טבסראן ודרבנט. הוא ציין:

במקום אחר כתב:

דברים דומים מופיעים גם בחיבורו של , נוסע הולנדי שביקר בדאגסטן בשנת 1670:

החיבור  מספר כי המלך הארמני טיגראנס הגדול (95–55 לפנה"ס) הביא לראשונה יהודים מארץ ישראל לקווקז ויישב אותם בערוצי הרים במאה ה־1 לפנה"ס. המתיישבים היהודים נותרו כוח צבאי בעל השפעה בקווקז במשך מאות שנים, עד לכיבוש ארמניה בידי שאפור השני (309–379 לספירה), אשר ערך מסע הרס בארמניה, הגלה עשרות אלפי מתיישבים יהודים והעבירם לאיראן. 

### זמנים מודרניים
בשנות ה־2000 פעלו בדאגסטן ארבעה בתי כנסת: שלושה במחצ'קלה, דרבנט ובוינאקסק, וכן בית תפילה אחד בחסוויורט.

בדרבנט קיימת קהילה יהודית ובית הכנסת הספרדי "בית הכנסת דרבנט". בנוסף, מתפרסם שם העיתון ואטן (עיתון דגסטני), העיתון היחיד ברוסיה בשפת יהודי ההרים (ג'והורי). בדאגסטן פועלים שישה אנשי דת יהודיים בלבד (יושבי ראש קהילות, חַזָּנִים ורב בפועל). בבתי הכנסת פעלו גם בתי ספר לעברית. ברפובליקה לא התקיימו מוסדות חינוך יהודיים תיכוניים או גבוהים.

על רקע זירת רצועת עזה במלחמת חרבות ברזל, התרחש גל של תקיפות אנטישמיות בדאגסטן ובאזורים נוספים של צפון הקווקז. באחד המקרים, ב־29 באוקטובר 2023, קבוצה שנשאה דגלי פלסטין וקראה סיסמאות אנטישמיות פרצה בכוח אל נמל התעופה אויטאש. מטרתה הייתה נוסעים ישראלים ויהודים שהגיעו בטיסה מתל אביב. האירוע הסתיים בכ־20 פצועים, לפי דיווחי רשויות הבריאות המקומיות. דרכוניהם של חלק מהנוסעים נבדקו על ידי ההמון. במקביל, בעיר הסמוכה חסוויורט, מפגינים כיתרו מלון בחשד שהוא מארח תיירים יהודים.

ב־23 ביוני 2024 הציתו טרוריסטים אסלאמיסטים את בית הכנסת היהודי בדרבנט.

## ראו גם
* קהילת יהודי דרבנט

## קישורים חיצוניים

## הערות שוליים

קטגוריה:דת בדאגסטן
קטגוריה:יהדות רוסיה
אנג'לו פולג'יני

**אנג'לו לואיג'י פולג'יני** (בצרפתית: **Angelo Luigi Fulgini**; נולדו ב-20 באוגוסט 1996) הוא כדורגלן ניו קלדוני בעל אזרחות צרפתית וחוף השנהב המשחק בעמדת הקשר.

## קריירת מועדונים
פולג'יני התחיל את הקריירה שלו בקבוצות כדורגל מקומיות ובגיל 11 הצטרף לוואלנסיין. ב-16 בינואר 2015 ערך את הופעת הבכורה שלו בקבוצה הבוגרת בהפסד 2-0 נגד נים.

בשנת  חתם באנז'ה תמורת 1.4 מיליון אירו.

ב-12 ביולי 2022 חתם במיינץ 05 מהבונדסליגה.

ב-1 בפברואר 2023 הושאל ללאנס. 8 ימים לאחר מכן הבקיע את שער הבכורה שלו בקבוצה במשחק הגביע נגד לוריאן. ב-25 בפברואר הבקיע את שער הבכורה שלו בליגה בתיקו 1-1 נגד מונפלייה. ב-20 בספטמבר 2025 הבקיע את שער הבכורה שלו במסגרת ליגת האלופות בתיקו 1-1 נגד סביליה, אותו הבקיע בכדור חופשי.

ב-31 באוגוסט 2025 הושאל לא-תעאון מליגת העל הסעודית עד לסיום העונה.

## קריירה בינלאומית
פולג'יני נולד בחוף השנהב לאב ממוצא צרפתי-איטלקי ואם ממוצא ניו קלדוני ועל כן היה זכאי לייצג את ארבעת המדינות.

ב-15 בדצמבר 2025 קיבל אישור לייצג את קלדוניה החדשה.ב-26 במרץ 2026 פולג'יני ערך את הופעת הבכורה שלו בנבחרת בהפסד 1-0 ל במסגרת פלייאוף מוקדמות מונדיאל 2026.

## קישורים חיצוניים

קטגוריה:כדורגלנים מחוף השנהב
קטגוריה:כדורגלנים צרפתים
קטגוריה:כדורגלנים ניו קלדונים
קטגוריה:קשרי כדורגל מחוף השנהב
קטגוריה:קשרי כדורגל צרפתים
קטגוריה:אביג'אן: כדורגלנים
קטגוריה:כדורגלני ואלנסיין
קטגוריה:כדורגלני אנז'ה
קטגוריה:כדורגלני מיינץ 05
קטגוריה:כדורגלני לאנס
קטגוריה:ספורטאים צרפתים בערב הסעודית
קטגוריה:צרפתים שנולדו ב-1996